Public procurement notice: Contract Notice
Published: 2020-11-04
Buyer: Rigspolitiet
Country: DK
Contract type: Supplies
Procedure: Negotiated procedure
CPV classification: 32333200 | 34920000 | 34970000 | 35120000: Surveillance and security systems | 35125000: Surveillance system
Estimated value:  DKK
Submission deadline: 2020-12-01
Award criteria: The most economic tender

Technical requirements: Rammeaftale for levering, konfiguration, support, vedligehold og videreudvikling af Automatisk nummerpladegenkendelse (ANPG)
Nærværende udbud omfatter en rammeaftale for levering, konfiguration, support, vedligehold og videreudvikling af en samlet ANPG-løsning (Automatisk nummerpladegenkendelse) bestående af såvel software og hardware, der gennem automatisk nummerpladegenkendelse skal gøre dansk politi i stand til at varetage en effektiv forebyggelse, afsløring og efterforskning af national, international og organiseret kriminalitet, herunder røveri, hjemmerøverier og andre strafbare handlinger, samt bistand til Skattestyrelsen og eventuelt andre offentlige myndigheder mv. Anskaffelsen foretages af Rigspolitiet til brug for Rigspolitiet samt politikredsene.
ANPG blev i slutningen af 2016 taget i brug i alle landets politikredse. ANPG er et teknisk redskab, som gennem automatiseret fremsøgning af oplysninger om nummerplader kan anvendes til at understøtte løsningen af politimæssige opgaver, og er således et vigtigt element i politiets strategi om, at politiets arbejde med at forebygge og bekæmpe kriminalitet i stigende grad skal være analysebaseret.
Løsningen består i dag af forskellige typer af ANPG-kameraløsninger med tilhørende softwareapplikation (”backend”). På nuværende tidspunkt er der monteret omkring 250 stationære ANPG-kameraer fordelt rundt i Danmark, og mobile ANPG-kameraer på omkring 50-100 patruljekøretøjer (med 2 kameraer pr. køretøj). Derudover råder dansk politi over omkring 10 transportable bemandende ANPG–kamerasæt på trefod, samt 5-10 sæt af øvrige ANPG-kameraløsninger. Softwareapplikationen (”backend”) integrerer til nogle af Rigspolitiets systemer.
Rigspolitiet ønsker under den kommende rammeaftale at fortsætte og udvide ANPG-kapaciteten i Danmark. Første del af udvidelsen forventes at blive bestilt under rammeaftalen straks efter kontrakt indgåelsen, og forventes at indebære såvel stationære ANPG-kameraer samt ANPG-kameraer til nye patruljekøretøjer fordelt rundt om i landet. Rigspolitiet forventer løbende at trække på rammeaftalen igennem hele kontraktvarigheden.
Rammeaftalen vil indeholde en række koncepter til brug af ANPG-løsningen, herunder – udover traditionelle stationære ubemandede ANPG-kameraer – eksempelvis levering af ANPG-kameraer i politiets køretøjer samt levering af skjulte ANPG-kamera i køretøjer; levering af ANPG-kameraer på motorcykler; levering af transportable ANPG-kameraer til montering på et stativ/trefod eller lignende; levering af transportable og ubemandede ANPG-kameraer til midlertidig opsætning samt skjult montering af transportable og ubemandede ANPG-kameraer; og levering af en tilhørende softwareapplikation til ovennævnte (”backend”). Derudover kan leverandøren tilbyde et løsningsforslag på enten en eksisterende løsning hos leverandøren eller udvikling af en mobilløsning/applikation til en lettere håndholdt håndtering ”i marken” af ANPG-løsningen.
Rammeaftalen omfatter ikke drift af ANPG-løsningen, idet ordregiver selv eller ordregivers driftsleverandør forestår drift af ANPG-løsningen. Rigspolitiet vil stille infrastruktur, server- og storageplatform inkl. basisprogrammel til rådighed.
II. Ydelser: Rammeaftalen omfatter følgende hovedydelser, som vil blive uddybet nærmere i udbudsmaterialet:
A: Etablering af ANPG-løsningen: Leverandøren skal levere en samlet ANPG-løsning inkl. nødvendige licenser, software, udvikling, konfiguration og tilpasninger samt kameraer mv. Leverandøren skal etablere, dokumentere og konfigurere løsningen til installation hos Rigspolitiet, herunder opsætning af workflows og regelmotor i backend, samt integrationer til relevante datakilder. Leverandøren skal medvirke til at sikre integration til udvalgte af Rigspolitiets øvrige it-systemer, herunder også Bifrost-løsning i Rigspolitiets køretøjer.
B. Transition: Leverandøren skal sikre en transition mellem den eksisterende ANPG-løsning og leverandørens ANPG-løsning. Leverandøren kan, så vidt det er muligt, genbruge Rigspolitiets eksisterende udstyr (både stationære og mobile kameraer samt tilbehør). Det skal være mulig at anvende data fra den eksisterende løsning i den nye løsning således, at data fra den eksisterende løsning er brugbar.
C. Levering og montering af ANPG-kameraer: Leverandøren skal i kontraktperioden levere og montere ANPG-kameraer. Dette inkluderer eksempelvis: Mobile ANPG-kameraer mv. til køretøjer; mobile og flytbare ANPG-kameraer, eksempelvis ved montering af kameraet på en trefod; stationære ANPG-kameraer mv. der kan kommunikere over GSM-nettet. Derudover skal leverandøren deltage i besigtigelser og rådgive i forbindelse med opsætning af stationære ANPG-kameraer. Leverandøren står for montering af stationære ANPG-kameraer på de af Rigspolitiet udpegede lokationer i samarbejde med Rigspolitiet.
Leverandøren skal i kontraktperioden levere løbende support og vedligeholdelse af ANPG-løsningen. Vedligeholdelses- og supportpligten omfatter både backend, ANPG-software og ANPG-kameraer. Vedligeholdelsen omfatter løbende og forebyggende vedligeholdelse, herunder i form af levering af nye versioner, releases, patches og fejlrettelser. Leverandøren skal endvidere foretage fysisk rengøring, vask og justering af de stationære ANPG-kameraer. Support omfatter teknisk support i form af 3rd level support, herunder med mulighed for on-site support. 1st level og 2nd level support leveres af Rigspolitiets selv eller en af Rigspolitiet udpegede tredjemand. Drift af hardware (servere mv.) og infrastruktur leveres af Rigspolitiet eller dennes driftsleverandør.
E. Konfiguration og videreudvikling: I kontraktperioden skal leverandøren løbende forestå, at ANPG-løsningen konfigureres og eventuelt videreudvikles til understøttelse af forretningsmæssige behov. Konfigurations- og videreudviklingsydelser skal leveres på Rigspolitiets anmodning i henhold til de nærmere krav i rammeaftalen. Leverandøren skal stille nye udviklede funktioner i ANPG-løsningen omfattet af leverandørens roadmap til rådighed for Rigspolitiet.
F. Konsulentydelser, inkl. uddannelse: Leverandøren skal i kontraktperioden levere konsulentydelser f.eks. i form af teknisk bistand og rådgivning til konfiguration af ny funktionalitet og fremtidige integrationer, samt ydelser i forbindelse med rammeaftalens ophør. Ydelserne leveres efter Rigspolitiets beskrevne anmodning og omfang. Leverandøren skal levere relevant uddannelsesmateriale og eventuelt undervisning af Rigspolitiets superbrugere og tekniske medarbejdere til et påkrævet niveau. Leverandøren skal medvirke til at udforme uddannelsesmateriale, der gør Rigspolitiet i stand til selv at undervise øvrige brugere i ANPG-løsningen.
Ved forudbetaling skal der stilles uigenkaldelig anfordringsgaranti fra et anerkendt pengeinstitut eller forsikringsselskab. Eventuelle øvrige krav til sikkerhedsstillelse og garanti vil fremgå af udbudsmaterialet.

Eligibility requirements: Ansøger skal vedlægge følgende dokumentation for økonomiske nøgletal i sin anmodning: 1) Erklæring om ansøgers samlede omsætning i de seneste 3 disponible regnskabsår 2) Erklæring om ansøgers egenkapital i de seneste 3 disponible regnskabsår. Tallene i nr. 1 og nr. 2 bedes angivet i samme valuta, som i regnskabet. Rigspolitiet vil omregne tallene til DKK ud fra kursen på ansøgningsfristen, jf. punkt IV.3.4). Erklæring om virksomhedens samlede omsætning i de 3 seneste disponible regnskabsår, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andres enheders økonomiske og finansielle formåen (f.eks. et moder-/søsterselskab eller en underleverandør), skal oplysningerne ligeledes afgives for disse enheder. Erklæring om virksomhedens egenkapital i de 3 seneste disponible regnskabsår, afhængigt af hvornår virksomheden blev etableret eller startede sin virksomhed, hvis tallene for egenkapital foreligger. Ved en sammenslutning af virksomheder (f.eks. et konsortium) skal oplysningerne afgiver for hver af de deltagende virksomheder i sammenslutningen. Baserer virksomheden sig på andres enheders økonomiske og finansielle formåen (f.eks. et moder-/søsterselskab eller en underleverandør), skal oplysningerne ligeledes afgives for disse enheder. Den af Rigspolitiet udarbejdede ansøgningsskabelon kan anvendes til brug for afgivelse af de efterspurgte oplysninger, jf. nærmere punkt VI.3).
1) Ansøger skal have en omsætning på mindst 30 mio. DKK. i hvert af de seneste 3 disponible regnskabsår. Beregning af omsætning: Såfremt ansøger baserer sig på andre enheders formåen, beregnes omsætningen som ansøgerens og disse andre enheders samlede omsætning i hvert af de 3 seneste disponible regnskabsår. Ved en sammenslutning af virksomheder (f.eks. konsortier) beregnes omsætningen som virksomhedernes samlede omsætning i hvert af de 3 seneste disponible regnskabsår. 2) Ansøger skal have en positiv egenkapital i hvert af de 3 seneste disponible regnskabsår. Såfremt virksomheden baserer sig enhedens formåen, opgøres egenkapitalen som virksomhedens og disse andre enheders samlede egenkapital i det seneste disponible regnskabsår. Ved en sammenslutning af virksomheder (f.eks. konsortium) opgøres egenkapitalen som deltagernes samlede egenkapital i de 3 seneste disponible regnskabsår.
En liste over de betydeligste sammenlignelige ydelser, der er beskrevet i punkt II.1.5) som ansøger har udført i løbet af de sidste 5 år inden ansøgningsfristen, afhængigt af, hvornår ansøger blev etableret eller startede sin virksomhed. Kun referencer, der vedrører ydelser, som er udført på ansøgningstidspunktet vil blive tillagt betydning ved vurdering af, hvilke ansøgere, der har dokumenteret de mest relevante leverancer. Hvis der er tale om en igangværende opgave, er det således alene den del af ydelserne, der allerede er udført på ansøgningstidspunktet, som vil indgå i vurderingen af referencen. Ordregiver ser gerne, at beskrivelsen af referencen indeholder følgende oplysninger: — En beskrivelse af den udførte leverance. Beskrivelsen af leverancen bør indeholde en klar beskrivelse af, hvilke af de under punkt II.1.5), afsnit I samt II, litra A, B, C og D anførte ydelser, leverancen vedrørte. — Ansøgers rolle(r) i udførelsen af leverancen. — Endvidere bedes referencen indeholde den økonomiske værdi af leverancen (beløb). — Dato for leverancen samt navn på kunden (modtager). Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, f.eks. fordi opgaverne er udført løbende i henhold til en rammeaftale, bedes ansøger i beskrivelsen af leverancen angive, hvordan datoer er angivet. Bemærk, at hvis den pågældende leverance er udført/udføres løbende (f.eks. i henhold til en uafsluttet kontrakt/rammeaftale), er det kun den del af ydelserne, der er udført inden for de seneste 5 år, der indgår i vurderingen af leverancen. Hvis en del af ydelserne ikke er udført inden for de seneste 5 år eller inden for ansøgningsfristen, vil denne del således ikke indgå i vurderingen af leverancen. Det er derfor vigtigt, at ansøger tydeligt angiver, hvilken del (fx i forhold til indhold, størrelse, værdi, mængde, omfang osv.) af en løbende leverance, der er udført inden for de seneste 5 år og inden ansøgningsfristen. Der kan maksimalt angives 3 referencer (leverancer), uanset om ansøger er en enkelt virksomhed, om ansøger baserer sig på andre enheders tekniske og faglige formåen, eller om der er tale om en sammenslutning af virksomheder (f.eks. et konsortium). Såfremt der angives mere end 3 referencer, vil der alene blive lagt vægt på de 3 senest udførte referencer. Referencerne herudover vil der blive set bort fra. Såfremt det ikke kan afgøres, hvilke referencer, der er de senest udførte 3 referencer, vil referencerne blive udvalgt ved lodtrækning. Baserer ansøger sig på andre enheders faglige erfaringer vedrørende udførelsen af konkrete dele af ydelserne, som rammeaftalen omfatter, jf. punkt II.1.5), skal de konkrete dele af ydelserne under rammeaftalen udføres af den enhed, som ansøger baserer sig på.